Source: https://www.riigiteataja.ee/akt/404122019040
Timestamp: 2020-02-20 06:19:45+00:00
Document Index: 5874556

Matched Legal Cases: ['§ 3', '§ 4', '§ 5', '§ 6', '§ 22', '§ 5', '§ 6', '§ 11', '§ 63', '§ 50', '§ 3', '§ 4', '§ 5', '§ 6']

Keila Linnavalitsuse (asutusena) struktuur, teenistuskohtade koosseis ja teenistujate palgajuhend – Riigi Teataja
Keila Linnavalitsuse (asutusena) struktuur, teenistuskohtade koosseis ja teenistujate palgajuhend
Keila Linnavalitsuse (asutusena) struktuur, teenistuskohtade koosseis ja teenistujate palgajuhend - sisukord
§ 3 Teenistusgrupi tasemed
§ 4 Teenistuskohtade jagunemine teenistusgrupi tasemete vahel
§ 5 Muudatused struktuuris ja teenistujate koosseisus
§ 6 Linnavalitsuse struktuuri, teenistuskohtade koosseisu ja palgajuhendi kinnitamine
RT IV, 04.12.2019, 40
[RT IV, 28.12.2018, 9 - jõust. 01.01.2019]
Vastu võetud 26.02.2013 nr 5
RT IV, 28.12.2018, 29
17.12.2013 RT IV, 29.12.2013, 15 01.01.2014
27.01.2015 RT IV, 04.02.2015, 1 07.02.2015, rakendatakse tagasiulatuvalt alates 01.01.2015
26.01.2016 RT IV, 05.02.2016, 27 08.02.2016
25.02.2016 RT IV, 05.03.2016, 30 08.03.2016
29.11.2016 RT IV, 07.12.2016, 6 10.12.2016
27.03.2018 RT IV, 03.04.2018, 35 06.04.2018
18.12.2018 RT IV, 28.12.2018, 9 01.01.2019
26.11.2019 RT IV, 04.12.2019, 8 01.01.2020
Määrus kehtestatakse kohaliku omavalitsuse korralduse seaduse § 22 lõike 1 punktide 35 ja 36 ning lõike 3, avaliku teenistuse seaduse § 5, § 6 lõike 3 punktide 2 ja 3, § 11 lõigete 1, 5, § 63 lõike 2 alusel ja võttes arvesse Keila linna põhimääruse § 50 lõiget 1 ning Vabariigi Valitsuse 8. novembri 2012 määrust nr 92 „Riigi ametiasutuste teenistuskohtade koosseisude kehtestamise kord, teenistuskohtade klassifikaator ja teenistuskohtade liigitamise kord”.
(2) Palgajuhendi eesmärk on tagada teenistujatele selgus:
(3) Teenistujate palkade määramisel ja töötasude kokkuleppimisel ja maksmisel lähtutakse avaliku teenistuse seadusest, töölepingu seadusest ning palgajuhendist.
Määruses ja selle lisades kasutatakse mõisteid järgmises tähenduses:
1) Teenistuja – linnavalitsusega avalik-õiguslikus teenistus- ja usaldussuhtes olev ametnik, kes teostab avalikku võimu või eraõiguslikus töösuhtes olev (s.o. töölepingu alusel töötav) töötaja, kes ei teosta avalikku võimu, vaid teeb avaliku võimu teostamist toetavat tööd.
2) [kehtetu - RT IV, 28.12.2018, 9 - jõust. 01.01.2019]
3) Teenistuskoht – linnavalitsuse teenistuskohtade koosseisus ettenähtud ameti- või töökoht, sh ametikoht on ametniku teenistuskoht ja töökoht on töötaja teenistuskoht.
4) Teenistuskohtade koosseis – linnavalitsuse eelarvevahenditega kaetud teenistuskohtade loetelu, mis annab ülevaate linnavalitsuse eesmärkide täitmiseks vajalikust inimressursist.
5) Teenistusgrupp – linnavalitsuse teenistuskohad, mis on jaotatud tasemeteks vastavalt täidetavate ülesannete iseloomule ja tööülesannete täitmisega kaasnevale vastutusele.
§ 3. Teenistusgrupi tasemed
(1) Esimesel tasemel on teenistujad, kes ei ole struktuuriüksuste juhid.
(2) Teisel tasemel on linnavalitsuse struktuuriüksuste juhid, kes juhivad valdkonda, lahendavad ja nõustavad iseseisvalt keerukaid ülesandeid.
(3) [Kehtetu - RT IV, 28.12.2018, 9 - jõust. 01.01.2019]
§ 4. Teenistuskohtade jagunemine teenistusgrupi tasemete vahel
(1) Esimesel tasemel on järgmised teenistuskohad: õigusnõunik, jurist, personalispetsialist, volikogu referent, infotehnoloogia spetsialist, infospetsialist, haridusnõunik, haridusspetsialist, lastekaitsetöötaja, sotsiaalnõunik, sotsiaaltööspetsialist, kultuurinõunik, pearaamatupidaja, raamatupidaja, ehitusnõunik, linnaarhitekt, linnaaednik-keskkonnanõunik, majandusjuhataja, järelevalvespetsialist, maakorraldaja, ehitusinsener, spetsialist.
(2) Teisel tasemel on abilinnapead, linnasekretär, finantsjuht.
[RT IV, 04.12.2019, 8 - jõust. 01.01.2020]
§ 5. Muudatused struktuuris ja teenistujate koosseisus
(1) Linnavalitsuse struktuuriüksused on:
1) linnakantselei;
2) majandus-, ehitus- ja keskkonnateenistus;
3) haridus- ja sotsiaalteenistus;
4) arendus-, kultuuri-, noorsootööteenistus
5) raamatupidamisteenistus
(2) Keila Linnavalitsus võib teha muudatusi linnavalitsuse kui ametiasutuse struktuuris ja teenistuskohtade koosseisus Keila Linnavolikogu poolt kehtestatud palgafondi piires.
§ 6. Linnavalitsuse struktuuri, teenistuskohtade koosseisu ja palgajuhendi kinnitamine
(1) Linnavalitsuse struktuur kinnitatakse vastavalt määruse lisale 1.
(2) Linnavalitsuse teenistuskohtade koosseis kinnitatakse vastavalt määruse lisale 2.
(3) Linnavalitsuse palgajuhend kinnitatakse vastavalt määruse lisale 3.
(4) Määrus jõustub 1. aprillil 2013.
Lisa 1 Keila Linnavalitsuse struktuur
Lisa 2 Keila Linnavalitsuse koosseis
Lisa 3 Keila Linnavalitsuse palgajuhend